text: 1000 samlet til mindretallets store festdag
  13 juni 2015 kl. 15.36
  I 121 år er det tyske mindretal i Danmark mødtes hver sommer på Knivsbjerg for at holde fast i deres fællesskab og identitet.
  Sommerfesterne på bakkedraget Knivsbjerg begyndte i 1894. Dengang skulle Sønderjylland drejes i en mere tysksindet retning efter det danske nederlag i 1864. I dag er stemningen mere positiv og festen handler om fællesskab.
  - Det er en vigtig dag for os i mindretallet. Vi er spredt ud over hele regionen, men i dag mødes vi alle, siger arrangør Jasper Andresen til TV Syd.
  De kom da også fra nær og fjern for at deltage i dagen, der både står på idrætsdag, livemusik og festmiddag. Cirka 1000 var med til at holde den fælles identitet i live.
  - Alt foregår meget spredt for os hernede. I dag er alle institutioner samlet her. Og det betyder meget for vores fælles forståelse af identiteten, siger Jasper Andresen.
  Festlighederne kulminerer i aften med helstegt pattegris og bierfest.
  Fakta
  Dagen på Knivsbjerg arrangeres af det tyske mindretals ungdomsforening, Deutsche Jugendsverband für Nordschleswig
  
  